hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu de hu de hu de hu hu hu hu hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
Home office - sminkben vagy smink nélkül? - Csak csináld Magadért
Alapozó, korrektor és szempillaspirál. A kedvenc eszközeim voltak korábban reggelente. Úgy éreztem segítenek felébredni. Úgy gondoltam, mindenképpen szükségem van rájuk, több, szebb, jobb leszek általuk. Na, de home office-ban? Ugyan minek?!
Az első utam a fürdőszobába vezetett reggel 5-kor és még a reggeli kávém előtt, igyekeztem szebbé varázsolni a fejemet. A hideg vizes arcmosás és a fésülködés után eltüntetni a piros foltokat az arcomról és a sötét karikákat a szemem alól, kiemelni a hosszú, de szőke végű szempilláimat. Ez volt a reggeli rutin a munkába indulás előtt.
Ma már nem kell munkába indulnom, sőt egyáltalán sehova sem indulnom.
Ma már nem is kell 5 órakor kelnem, sőt 7 óra előtt sem.
Ma már nem sminkelek, hiszen itthon vagyok, és otthonra korábban sem tettem sosem.
7 óra után, sőt egészen közel a 8 órához vagyok csak hajlandó kibújni az ágyból, hogy lemenjek a hálószobából a konyhába, kávét készíteni, majd letelepedjek az étkezőasztalhoz, kb. 2 perc alatt megigyam, mert az asztal máris átalakul iskolapaddá. (Előtte a gyermek már ügyesen és önállóan megreggelizett. )
Férjem korábban is mindig azt mondta, hogy smink nélkül jobban szereti az arcomat. Kisfiam eddig nem igazán nyilvánított véleményt. Új felfedezés volt, kellemes meglepetésként ért a minap elhangzott mondat tőle:
–Neked mindig piros az arcod, de így szép, már megszoktam így.
A karantén időszak előnye ez is, hogy nemigen sminkeljük most magunkat. Idő sincs rá – hangzik rögtön sokak szájából. Én úgy vélem, idő arra van, amire akarjuk, hogy legyen. Például felkelhetnék korábban és akár sminkelhetnék is reggelente. Csak mert miért ne? Csak a magam kedvéért. De no way, hogy ezért korábbra állítsam az ébresztőt, az alvást semmiért nem adnám – főleg nem a sminkelés miatt. Most a munkám az, hogy tanítónénije vagyok a gyerekemnek, ez számomra a home office. Neki teljesen mindegy, hogy van -e rajtam smink és most már nekem is.
Teljesült egy régi vágyam a digi-sulival
Igen, talán megszokás kérdése az egész. Ám inkább úgy érzem, kezdek megbarátkozni vele, mármint a saját arcommal. Őrület! Nem ez lenne a normális, hogy szeretjük, amit kaptunk és nem akarjuk megváltoztatni?! Túlzásba mondjuk sosem estem, csak pár percet töltöttem a tükör előtt. Tény, hogy karantén alatt még sokkal-sokkal kevesebbet találom szembe magam a tükörrel…
Mamámtól örököltem a piros pofimat, amit olyan előszeretettel tüntettem el eddig, bár legtöbbször még csak nem is alapozót, csak egy BB krémet használtam. Aztán néha elővettem a pirosítót, hogy máshova, azaz az arccsontomra viszont „rajzoljak” egy kis pirosságot. Mert anélkül meg túl egyszínű lett az arcom. Furák vagyunk, mi nők… A szememet nagyon szeretem és korábban sokszor használtam fekete szemceruzát meg szemhéjpúdert is a kiemelésére. Színes palettákat mostanában már nem szoktam használni, feketet sem, esetleg egy kis barnás árnyalátot a szemhéjamra, de leginkább csak szempillaspirált teszek fel és annyi. A kontúrozás, a highlighterek nagyon tetszenek, de még sosem próbálkoztam vele.
Vajon miért van, hogy mindig mást akarunk?
Szóval sok sminket nem használtam az elmúlt időben , úgy értem még március előtt.. Viszont szerettem kicsit szépítkezni a tükör előtt, szerettem magát a készülődés időszakát, meg az alkotásét, hogy a szépet kiemeljük, a kevésbé szépet eltüntetjük, nem is tudom, élettel telibbé varázsoljuk az arcunkat.
Mi nők képesek vagyunk rá. A folytonos megújulásra. A változásra. A varázslásra.
Ugyanakkor még valamire képesek vagyunk!
Az elfogadásra. De nem a lemondásra gondolok, cseppet sem.
Ha akarom -és lehet lesz ilyen-, most is bevonulhatok a fürdőszobába, és kisminkelhetem magam. Korábban is inkább csak a magam kedvéért tettem, ahogy azt fent kifejtettem.
Ha eddig nem feltétlen tetszett, amit látunk, akkor viszont most itt az alkalom! Mikor máskor, ha nem most? Most tegyük meg azt a lépést, saját magunk miatt, hogy elfogadjuk az arcunkat, úgy, ahogy van.
Szépnek látjuk, minden nélkül. Arckrémmel és néha egy pakolással kényeztetjük, de jó érzéssel tölt el minket, amikor smink nélkül nézünk a tükörképünkre. Már tudom, hogy nem leszek több, szebb, jobb, ha smink van rajtam. Én én vagyok sminkkel és nélküle is.
Fogadd el és szeresd magad úgy, ahogy vagy! Mosolyogj a tükörbe és meglátod tudsz ragyogni! Home office-ban is! Kócosan és melegítőnadrágosan is.
Nem attól vagy szép, nem attól vagy nő, hogy smink van rajtad vagy szexi ruha.
A tudat elég kell legyen, hogy ha akarod megtehetnéd…, bármikor megteheted, hogy feldobsz egy könnyű nappali sminket vagy egy vadóc, merészet. A melegítő ne legyen alapdarab, egy leggings például ugyanolyan kényelmes, mégis sokkal csinibb. Legyél nő otthon is. De mindig-mindig elsősorban magadnak!
A mosoly a legszebb smink!
Érezd jól magad a bőrödben! Ragyogj belül és a mosoly kiül majd az arcodra. Ne tölts sok időt a tükör előtt, menj ki a szabadba, vedd észre a szépet, halld meg a kedves szavakat, amik otthon elhangzanak, nevess sokat!
Engedd meg magadnak! Ez is egyfajta szabadság! Smink és melltartó nélkül lehetünk! Éljen!
Két különböző (de mindkettő igazi nagybetűs) NŐ is ezt mondta :
„Hiszem, hogy a boldog lányok a legszebbek.” (Audrey Hepburn)
„A mosoly a legjobb smink, amit egy nő viselhet.” (Marilyn Monroe)
Ha nekem nem hiszel, higgy nekik!
A célom ebben a nehéz időszakban még mindig a figyelemelterelés. Ezt szeretném hangsúlyozni! Erről szól ez a poszt és a #30naposkihívás is a Facebook oldalamon. #utazzvelemvirtuálisan
Köszi, ha követsz! 😉
Ezeket is olvasd el:
Online napközi-hogyan? Okos ötletek a gyerekek lefoglalására
Bezárva a lakásba, mégis boldogan? Naná!
Az élet megy tovább
- DeakEmberAgnes 1 hozzászólás
Ezeket is érdemes megnézni
Mit tegyél, ha összecsapnak a fejed fölött a hullámok?
Se veled, se nélküled
Pár napból is lehet életre szóló nyaralás!
2020.04.29. - 09:03 Válasz
Nagyon pihent agyú, akinek ilyen gondjai vannak, ez az egyetlen problémája
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése